open-index/open-wikipedia-markdown huggingface dataset:
Smygstol

**Smygstol**, også kalt **smøystol**, **smøygjestol**, **stroppeslutter**, **beltestropp** og annet, er en flat stropp, reim eller løkkeformet hempe (stropp) som en kan tre noe gjennom. Smygstoler sitter oftest på tvers av et belte, en reim og liknende og brukes til å feste den løse belteenden eller tampen ved å skyve eller tre enden innunder hempa. Slike tverrstropper og bøygler er vanlig på seletøy, ransler og annen bæreutrustning og festeanordninger. Smygstoler lages ofte av lær, tekstil eller metall. Betegnelsen kan også brukes om hempene i linninga på buksa en fester beltet i.

Hvis det mangler en smygstol på et belte, kan den ofte erstattes med en gummistrikk eller noe tilsvarende.

Dialektformen **smøyestol** ble stemt fram som «Norges mest populære dialektord» av NRKs seere i 2013. Andre former er **smeistol** og **smøygstol**.

Smygstoler, og beltehemper på for eksempel bukser, kan kalles *Gürtelschlaufe* på tysk og *strap loop* på engelsk.


File:Belt-clothing.jpg|Belte av lær med smygstol, en enkel tverrhempe, og beltespenne som består av en metallramme og -pigg
File:Louis Pion 007.jpg|Klokkereim av lær med fast og bevegelig smygstol, tverrstropp.
File:Epaulette mp3h7527.jpg|Militærgenser med skulderklaff med skuldermerke (*shoulder mark*) formet som en bred smygstol. Vinklene er gradtegn for en sersjant i den britiske hæren.


## Se også
* Seletøy

## Referanser


## Eksterne lenker
* Hvordan lage en smygstol på et lærbelte
Norsk litteraturhistorie fritt etter hukommelsen

***Norsk litteraturhistorie fritt etter hukommelsen*** er en humoristisk bok skrevet av Knut Nærum utgitt i 2009 på Cappelen forlag.

## Referanser


## Eksterne lenker
*
Liu Beis erobring av Yizhou

**Liú Bèis erobring av Yìzhōu** (kinesisk: 益州之战; hanyu pinyin: *Yìzhōu Zhīzhàn*) var et militært felttog startet av krigsherren Liu Bei for å overta Yi-provinsen fra dens guvernør Liu Zhang. Felttoget fant sted fra 212 til 215, i forspillet til de tre rikers tid i Kinas historie, og endte med seier til Liu Bei, som overtok kontrollen over provinsen som kom til å bli det geografiske grunnlaget for opprettelsen av riket Shu Han i de tre rikers tid. 

I Ming-romanen *[[Beretningen om de tre kongedømmer]]* skrevet av Luo Guanzhong, er Liu Bei veldig nølende til å overta eller angripe Liu Zhang, siden Zhang var en fjern slektning av ham, og dermed tilhørte Hàn-dynastiets keiserfamilie, og han går derfor glipp av en sjanse til å overta Yìzhōu uten å bruke makt. 

## Fotnoter
Morley Calvert

**Morley Calvert** (født 11. juni 1928 i Brantford, død 6. september 1991 i Hamilton) var en canadisk komponist og orkesterleder. 

Morley Calvert var tilknyttet frelsesarmeen, flere av hans verker er dog basert på fransk og canadisk folkemusikk. Han er mest kjent for sine komposisjoner for messingblåsere. Hans *Introduction, Elegy and Caprice* var pliktnummer i forbindelse med det første europamesterskapet for brassband i 1978.

## Utvalgte verker
* *Suite from the Monteregian Hills* (1961)
* *An Occasional Suite* (1967)
* *Introduction, Elegy and Caprice* (1978)
* *Three Dance Impressions* (1978/79)

## Referanser


## Eksterne lenker
* musiccentre.ca Biografiside
Baseerklæringen

**Baseerklæringen** var en erklæring fra Norge i 1949 for å berolige Sovjetunionen.

Erklæringen gikk ut på at så lenge Norge ikke ble angrepet eller at det fremkom trusler om angrep ville den norske regjering «ikke tiltre noen overenskomst med andre stater som innebærer forpliktelser for Norge til å åpne baser for fremmede makters stridskrefter på norsk territorium».

Grunnet den kalde krigen var Sovjetunionen opptatt av å forhindre potensiell etablering av amerikanske baser i Norge, og regjeringen klargjorde med erklæringen at den ikke vil påta seg avtalefestede forpliktelser om å tillate opprettelse av fremmede staters baser på norsk jord med mindre norsk sikkerhet er truet. Praktiseringen av basepolitikken har ikke vært en statisk størrelse, men under utvikling og blitt tilpasset den rådende sikkerhetspolitiske situasjonen i ulike tidsepoker. 

## Se også
* Norsk militærbasepolitikk
* Avskrekkelse og beroligelse

## Referanser
Darwins barkedderkopp

**Darwins barkedderkopp** (*Caerostris darwini*) er en art av edderkopper i gruppen hjulspinnere.
Den spinner et av de største kjente nettene, med et areal på opptil 2,8 kvadratmeter og med fortøyningstråder som spenner opptil 25 meter. 
Edderkoppsilken som denne arten produserer, er over dobbelt så sterk som annen edderkoppsilke og ti ganger sterkere enn kevlar.

Arten har fått navn etter Charles Darwin, og artsbeskrivelsen ble forberedt 24. november 2009, nøyaktig 150 år etter Darwins utgivelse av *[[Artenes opprinnelse]]*.

Hannene blir opptil 6&nbsp;mm i størrelse, mens hunnene kan bli opptil 18&nbsp;mm.

## Referanser




## Eksterne lenker
* 
*  Verdens største edderkoppnett - National Geographic
Kelly McGillis

**Kelly McGillis** (født 9. juli 1957) er en amerikansk skuespillerinne som huskes best fra rollen som Charlie i *[[Top Gun]]*.

McGillis studerte ved Juilliard School's Drama Division hvor hun opptrådte i oppsetningen *Love for Love*, regissert av John Blatchley. McGillis ble uteksaminert fra Julliard i 1983 og fikk roller i flere filmer kort tid senere. Hennes filmer inkluderer Vitne til mord med Harrison Ford, som hun mottok en Golden Globe-nominasjon for, Top Gun som flyinstruktøren Charlie i 1986 der hun spilte mot Tom Cruise og Val Kilmer. McGillis dukket opp i dusinvis av TV-og filmroller gjennom hele 1990-tallet før hun tok en pause fra skuespiller-yrket for noen år. 

McGillis giftet seg med Boyd Black i 1979, de tok ut skilsmisse i 1981. Hun giftet seg deretter med Fred Tillman i 1989, og de hadde to døtre: Kelsey og Sonora, sammen. Paret skilte seg i 2002. McGillis kom ut som lesbisk i april 2009 under et intervju med SheWired.com, en LHBT-orientert nettsted. I 2010 inngikk Kelly McGillis sivilt partnerskap under en seremoni i Collingswood, New Jersey med Melanie Leis, en salgskonsulent fra Philadelphia. Hun og McGillis møttes for første gang i 2000 da Leis arbeidet som bartender. I 2012 spilte hun i filmen The Innkeepers.

## Referanser


## Eksterne lenker
*
Colm Feore

**Colm Feore** (født 22. august 1958 i Boston i Massachusetts) er en kanadisk skuespiller som har opptrådt på teater, film og TV både i Canada. 

Feore og hans familie var bosatt i Irland i hans tidligere år og flyttet senere til Windsor i Ontario, der Feore vokste opp. Etter endt eksamen fra Ridley College i St. Catharines, Ontario, studerte Feorge ved National Theatre School of Canada i Montreal, Quebec og ved University of Windsor i Ontario. I Canada, var Feores mest kjente rolle som statsminister Pierre Trudeau i den kritikerroste TV mini-serien Trudeau, en rolle som han ble tildelt en Gemini Award for beste opptreden av en skuespiller i en hovedrolle.

Feore har også dukket opp i en rekke roller på film og TV utenfor Canada. Feore er kanskje mest kjent i USA for hans biroller i Hollywood-filmer som f.eks. Paycheck, National Security og The Chronicles of Riddick. Feore har også dukket opp på Broadway som karakteren Cassius i en produksjon av Julius Caesar. Han hadde også en rolle i den syvende sesongen av TV-serien ''24'' med Kiefer Sutherland. Feore og hans andre kone, koreograf Donna Feore, og deres tre barn, Jack, Tom og Anna, er bosatt i Stratford i Ontario. Feore har sønnen Jack fra hans første ekteskap. Feore snakker flytende fransk.

## Referanser


## Eksterne lenker
*
Fionnula Flanagan

**Fionnula Manon Flanagan** (født 10. desember 1941 i Dublin) er en irsk skuespiller som har arbeidet både i teater, film og på fjernsyn. 

Flanagan kan snakke både irsk og engelsk flytende. Selv om foreldrene ikke var innfødte irer ønsket de at Flanagan og hennes fire søsken skulle lære seg språket så de kunne snakke det flytende. Flanagan fikk sin videre utdannelse i Sveits og i England, og hun studerte ved Abbey Theatre i Dublin, og reiste rundt i Europa før hun bosatte seg i Los Angeles i 1968. 

## Eksterne lenker
*
Skånland og Omegn Idrettsforening

**Skånland og Omegn Idrettsforening** (stiftet i 1934) er et idrettslag fra Skånland i Troms. Idrettslaget er medlem av Norges Idrettsforbund gjennom Troms idrettskrets.

## Fotball
A-laget i fotball spiller i 2020 i 3. divisjon i Hålogaland Fotballkrets, og spiller sine hjemmekamper på Skånland kunstgress.
Skånland OIF har også et B-lag som spiller i 5. Divisjon. 
### Tabellen

## Kjente utøvere
*Tom Høgli, fotball

## Eksterne lenker
*
Nicole Anderson

**Nicole Gale Anderson** (født 1990) er en amerikansk skuespiller. 

Hun et best kjent for rollen som Macy Misa i Disney Channel Original Series Jonas L.A., hun er også kjent for rollen Kelly Parker på ABC Family series Make It or Break It og Miranda Collins på Ravenswood.

## Referanser


## Eksterne lenker
*
Shawn Levy

**Shawn Levy** (født 23. juli 1968) er en canadisk skuespiller, filmprodusent og regissør.

## Filmografi
* 2006: *[[Natt på museet]]* – regissør
* 2009: *[[Natt på museet 2]]* som faren

## Referanser


## Eksterne lenker
*
Rygge Idrettslag

**Rygge Idrettslag** (stiftet 22. november 1932) er et idrettslag fra Rygge i Østfold, som driver med fotball og turn.

## Fotball
A-laget i fotball spiller i 6. divisjon fotball for herrer.

Rygge 2 Menn Senior 7. divisjon 

Rygge   M39 Veteran 7´er 

### Tabell

## Håndball

Klubbens håndballag ble skilt ut av idrettslaget 22. januar 1998, da de sammen med Larkollen Idrettslag og Øreåsen Idrettslag stiftet Håndballklubben Rygge. Kvinnelaget spilte i 1. divisjon i til sammen fire sesonger, men rykket ned i 2. divisjon etter 2010/11-sesongen.

## Eksterne lenker
*
Visa vid vindens ängar

***Visa vid vindens ängar*** er en svensk vise laget av visesangeren og komponisten Mats Paulson. Alexander Rybak ga ut et album med samme navn den 17. juni 2011. Albumet er et samarbeid med Mats Paulson og ble produsert i Gjerdrum på hjemmestudioet til Knut Bjørnar Asphol.

## Sporliste

# «Träden i Villa Borghese»
# «Din första kyss»
# «Resan till dig»
# «Visa vid vindens ängar»
# «En katt på min kudde»
# «Den lyssnande blomman»
# «Maria»
# «I ditt sommarhus»
# «Till en vildmarkspoet»
# «Jag föddes ur havet»

## Referanser


## Eksterne lenker
*
Frankie Faison

**Frankie Faison** (født 10. juni 1949 i Newport News, Virginia) ofte kreditert som Frankie R. Faison, er en amerikansk skuespiller. 

Faison studerte drama ved Illinois Wesleyan University i Bloomington, Illinois, hvor han også sluttet seg til Theta Chi Fraternity. Han giftet seg med Jane Mandel 26. desember 1988, og sammen har de tre barn: Blake, Amanda og Rachel. Faison fikk et æres-doktorgrad fra Illinois Wesleyan University i 2002. Faison begynte sin skuespiller-karriere i 1974 ved New York Shakespeare Festival i en produksjon med James Earl Jones i hovedrollen. Faisons neste rolle kom på TV, i den kortlivede serien Hot Hero Sandwich i 1979. 

I 1986 dukket Faison opp i en filmatisering av Stephen King sin bok Maximum Overdrive. I 1988 spilte Faison sammen med Eddie Murphy og James Earl Jones i filmen *Coming to Amerika* i rollen som en utleier. Faison hadde også en rolle i Hannibal Lecter-serien, Nattsvermeren, oppfølgeren Hannibal og forløperen Red Dragon. Dermed var han den eneste skuespilleren bortsett fra hovedstjernen Anthony Hopkins som var med i alle filmene i denne trilogien.

## Referanser


## Eksterne lenker
*
Storjuktan

**Storjuktan** (umesamisk: *Stuora Sjukta*) er en innsjø i Sorsele kommune i Lappland, Sverige, og den største innsjøen langs Juktån. Sjøen er nærmere 30&nbsp;km lang, og har et overflateareal på 55&nbsp;km². Den er regulert for vannkraftformål, hvor vannflaten varierer i høyde mellom 398 og 412 meter over havet. Hele innsjøen ligger innenfor Sorseles kommunegrenser.

## Regulering
I desember 1961 fikk Vattenfall konsesjon til å regulere Storjuktan. Anleggsarbeidet ble imidlertid påbegynt i mars 1960. Mot slutten av 1961 ble oppdemmingen påbegynt, hvor Storjuktan og Fjosoken ble forent i en og samme innsjø, med en lengde på om lag 60 kilometer. Ovenfor Åbacka måtte det bygges ny bro over Juktån. Vannmagasinets reguleringshøyde ble på 14 meter, og volumet 575 millioner kubikkmeter.

Bebyggelsene Juktå, Juktnäs og Åbacka ble omtrent helt lagt under vann, og 34 familier flyttet fra området. Som erstatning planla Vattenfall oppføringen av 16 jordbrukseiendommer på Galgatmyran ved Rankbäcken, hvor familiene ble tilbudt å flytte. Kun tre eiendommer ble tatt i bruk, da de fleste av de rammede ordnet seg selv med erstatningene de hadde fått utbetalt fra Vattenfall.

Vannet fra den regulerte Storjuktan ble vannet opprinnelig utnyttet ved pumpekraftverket ved Juktans kraftstasjon, som produserte elektrisk energi da behovet var størst. Fra Storjuktan ble vannet punpet opp til Blaiksjön drøyt 200 meter høyere opp. Etter å ha passert turbinene, ble vannet ledet enten over til Storuman i Umeälven, eller tilbake til Storjuktan. Da strømmarkedet ble avregulert, var ikke dette lengre lønnsomt, og Juktan ble bygd om til et vanlig kraftverk. Et nytt tilløpsrør ble sprengt fra Storjuktan, hvor vannet renner gjennom turbinen og videre ut i Storuman. Det nye anlegget sto klart 1996. De gamle pumpefunksjonene kan imidlertid tas i bruk igjen dersom strømmarkedet skulle bli regulert igjen. Juktans nåværende årsproduksjon er 90 GWh.

## Referanser
Fucheng (Hengshui)

**Fucheng** (kinesisk: 阜城县; pinyin: *Fùchéng Xiàn*) er et fylke i byprefekturet Hengshui i provinsen Hebei i Folkerepublikken Kina. 

Befolkningen var på  innbyggere i 1999.

## Administrative enheter

Storkommuner:
*Fucheng (阜城镇), Gucheng (古城镇), Matou (码头镇), Xiakou (霞口镇), Cuijiamiao (崔家庙镇)

Kommuner:
*Manhe (漫河乡), Jianqiao (建桥乡), Jiangfang (蒋坊乡), Dabai (大白乡), Wangji (王集乡)

## Referanser
Fucheng

**Fucheng** kan sikte til:

* Bydistriktet Fucheng i byprefekturet Mianyang i provinsen Sichuan i Folkerepublikken Kina,
* Fylket Fucheng i byprefekturet Hengshui i provinsen Hebei i Kina.
ST «Borgenes»

**ST «Borgenes»** er en damptråler opprinnelig bygd som britisk marinefartøy under 2. verdenskrig. Skipet hørte hjemme i Kristiansund, før det ble overtatt av Finduskonsernet. Det ble tatt ut av bruk i 1972, og er i dag erklært som et verneverdig skip.

Skipet ble bygd av Collingwood Shipyards Ltd. i Ontario, Canada og sjøsatt 30. april 1942 som HMCS «Cailiff» i oppdrag av den britiske marine, det var utført som eskortefartøy og var utrustet for vern mot ubåter. 17. september ble den lånt til den kanadiske marine og ble stasjonert ved Halifax, New Foundland. 17. juni 1945 ble den gitt tilbake den britiske marine og lagt i opplag ved Milford Haven.

I 1946 ble skipet kjøpt av rederiet O. Wirum i Kristiansund og ble ombygd til sidetråler ved Storvik mekaniske verksted AS i Kristiansund og fikk navnet «Borgenes». Frem til 1963 ble den brukt til fiske i Nord-Atlanteren og i Barentshavet for å levere saltet fisk til klippfiskproduksjon i Kristiansund.

1963 ble skipet solgt til Findus i Hammerfest for å levere ferskfisk der, i 1972 ble den tatt ut av bruk på grunn av mangel på kvalifisert dampmaskinpersonale.

I 2004 ble «Borgenes» erklært verneverdig av riksantikvaren. «Borgenes» ble slept til Stokksund i oktober 2012 for opphugging.

## Referanser


## Eksterne lenker
* 
*  Stiftelsen steamtråleren Borgenes
Storsaivis (innsjø)

**Storsaivis** (lulesamisk: *Stuor Sájvva*) er en innsjø i Lappland, Sverige, helt sør i Gällivare kommune. Innsjøen ligger 280 meter over havet, og avstanden fra nordenden til sørenden er ca 4,5 km.

Innsjøen inndeles i en større nordlig del, og en mindre sydlig del, og er avdelt av en odde, hvor man finner tettstedet Storsaivis. Midt i innsjøen ligger øya *Storholmen*.

Storsaivis dreneres gjennom en liten bekk rett øst for *Järpudden*. Bekken går til nabovannet i nord, Lillsaivis. Sjøens nordvestbredde tangeres av Länsväg BD 813.
Jaromar II av Rügen

**Jaromar II av Rügen** (født ca. 1218, død 1260, på dansk også kalt **Jarmer**) var fyrste av Rügen som sin far Vitzlav 1. av Rügen (før 1193 - 1255/56), og støttet erkebiskop Jakob Erlandsen i dennes strid med den danske kongen Christoffer 1. («den danske kirkekampen»). Ellers var ikke erkebiskopen støttet av så mange andre enn sin søstersønn, Peder Skjalmsen Bang som var biskop i Roskilde.

## Hans rolle i den danske kirkekampen
Etter at kong Christoffer arresterte erkebiskop Jakob Erlandsen i 1259, ble kongens borg Lilleborg på Bornholm erobret og nedbrent av erkebiskopens bror Anders Erlandsen og brødrenes vendiske forbundsfelle, fyrst Jaromar. Fem år senere anklaget pave Urban 4. erkebiskopen for å ha sendt en hær til Bornholm og «latt rundt 200 av kongens menn drepe», og i tillegg ha rasert Lilleborg fullstendig. Arkeologiske undersøkelser på 1900-tallet påviste rester av brent tømmer som bekrefter at Lilleborg ble nedbrent.

Rügen tilhørte Roskilde stift, så fyrst Jaromar var forventet å gripe inn når erkebiskopen satt fengslet. Sammen med sin svoger hertug Erik 1. av Sønderjylland som var gift med Jaromars søster Margrethe, invaderte Jaromar Sjælland i 1259. Roskildebispen Peder Skjalmsen Bang, biskop Erlandsens søstersønn, støttet aksjonen. 14. juni 1259 led kongens bondehær nederlag mot inntrengerne i slaget ved Næstved. Christoffer 1. var død kort tid før, så det var dronning Margrethe Sambiria (på folkemunne «Margrethe sprenghest») som tapende part. Biskop Peder Bang gikk rundt på slagmarken og ga den siste olje til Jaromars falne; de som hadde kjempet for kongehuset, rørte han ikke. De var bannlyste på bakgrunn av kirkekampen, noe som ikke gjorde Jakob Erlandsen bedre likt på Sjælland. De rundt 60 falne som ble funnet i en massegrav på Sandbjerget i Næstved i 1994, er C14-datert til rundt 1300, noe senere enn slaget ved Næstved; men det er påtakelig at de er gravd ned på et hedensk gravfelt fra vikingtiden, slik det skjedde med bannlyste, i kontrast til at falne normalt hentes hjem og gravlegges i viet jord. Ironisk nok var både Jaromar og Danmarks dronning Margrethe Sambiria, datter av Sambor 2. av Pommern vendere fra Rügen.

Jaromar gjennombrøt også Københavns befestning der Jarmers tårn siden ble oppført og fortsatt står som ruin.

Tyve år senere, i juli 1279, ble det utkjempet en «minnekamp» der mange fra både adel og almue deltok, på stedet der slaget ved Næstved hadde stått. 

## Etterkommere
Jaromar var farfar til den norske dronningen Eufemia. I 1260 falt han i Skåne og ble etterfulgt av sin sønn Vitzlav 2. som døde i Oslo i desember 1302 mens han besøkte sin datter, Norges dronning Eufemia. Eufemias brødre Vitzlav 3. og Sambor etterfulgte faren deres, men Sambor døde kort tid etter. Vitzlav 3. styrte da - med støtte fra den danske kongen Erik Menved - alene til sin død i 1325. Hans egen sønn var død bare få måneder tidligere, slik at fyrstedømmet Rügen kom under Pommern i stedet, styrt av Vitzlavs og Eufemias nevø Vartislav.

## Referanser


## Se også
* Jarmers tårn i København
Emile Berliner (album)

***Emile Berliner*** er et musikkalbum med PVC, utgitt i 1981.

## Sporliste
# «Inntogsmarsjen»
# «Ronald Duck»
# «Ahh...Ahh...Ahh...»
# «De siste sekunder»
# «Telefonsex»
# «Forsvinn»
# «19.30»
# «På jakt etter kjøtt»
# «Postludium»

## Eksterne lenker
*
Sädvvájávrre

**Sädvvájávrre** (eldre skrivemåte: *Sädvajaure*) er en innsjø langs den øverste delen av Skellefteälven i Arjeplog kommune i Norrbottens län, Sverige.

Sädvvájávrre utnyttes som magasin for langtidsregulering av vannkraftsproduksjonen i den nesten helt utbygde Skellefteälven. Innsjøen har i flere ganger blitt regulert, i årene 1942, 1953 og 1985. Vannivået varierer mellom 460,7 og 477 meter over havet. Vannmagasinets volum er 605 millioner m³.

På Sädvvájávrres sørside fantes det i årene mellom 1635 og 1659 et støperi som hørte til Nasafjälls silververk. Store deler av furuskogen rundt innsjøen ble avvirket gjennom denne industriepoken, og er fortsatt ikke i sin opprinnelige tilstand. Det lokale kirkesognet *Silbojokks församling* hadde et forsamlingslokale ved støperiet, og de fortsatte sin virksomhet også etter nedleggelsen av støperiet.

Silvervägen (riksväg 95) følger nordbredden av Sädvvájávrre, mens nasjonalparken Pieljekaise ligger på sørsiden.

## Referanser
Lilleborg (Bornholm)

**Lilleborg** er en borgruin beliggende midt i Almindingen («allmenningen») på Bornholm.

Borgen er hovedsakelig bygget av kampesteinskvadre og ligger på en 16 meter høy klippeknaus omgitt av den delvis uttørkede Borresø. En trebro førte ut til Lilleborg som var omgitt av en 76 meter lang ringmur, hvorav rester fortsatt er synlige. For å komme opp til borgen, måtte man passere en dyp vollgrav og en voll for å nå frem til store porttårnet. Innenfor lå en 20,5 meter lang bygning inndelt i to rom. Det fantes ingen brønn på borgen, så alt vann måtte bæres opp fra Borresø. Funn av jernsaker kan tyde på at det ene rommet ble brukt som smie. Tårnets nederste del og fundamenter av andre bygninger er bevart. 

Det antas at borgen ble bygget omkring 1190 under kong Knud VI som kongelig motstykke til erkebiskopens borg Hammershus. Etter at danskekongen Christoffer 1. arresterte erkebiskop Jakob Erlandsen i 1259, ble Lilleborg erobret og nedbrent av erkebiskopens bror Anders Erlandsen og brødrenes vendiske forbundsfelle Jaromar II av Rügen. Fem år senere anklaget pave Urban 4. erkebiskopen for å ha sendt en hær til Bornholm og «latt rundt 200 av kongens menn drepe», og i tillegg ha rasert borgen hans fullstendig. Arkeologiske undersøkelser på 1900-tallet påviste rester av brent tømmer som bekrefter at Lilleborg ble nedbrent.

Borgen er et fredet fortidsminne.

## Referanser


## Eksterne lenker
* «Lilleborg på Bornholm», ''bornholmerguiden.dk
* «Lilleborg», ''kulturarv.dk
Tjeggelvas

**Tjeggelvas** (lulesamisk: *Tjieggelvas*) er største innsjøen langs Piteälven, og ligger i Arjeplog kommune i Lappland, Sverige. Innsjøen er ca 30 km lang, og opptil 65 meter dyp. Den sørlige delen av innsjøen ligger i Tjeggelvas naturreservat.

Sjøen er ikke regulert, og den økologiske stausen klassifiseres som «god».

Tjeggelvas er rik på røye, ørret, harr og sik. På vestsiden av innsjøen ligger Örnvik, hvor det er egen campingplass for jakt- og fisketurister. 
Utenfor Örnvik ligger klippeøya *Paktesuolo*, som til tross for det karrige inntryket den lett gir, har en rik flora.

## Se også
* Liste over innsjøer i Skandinavia

## Referanser
Carl Rütti

**Carl Rütti** (født 24. mars 1949 i Fribourg) er en sveitsisk komponist, organist og pianist.

Rütti vokste opp i Zug og studerte musikk ved konservatoriet i Zürich. Etter å ha avsluttet sine studier i Zürich studerte han piano- og orgelspill med henholdsvis Kendall Taylor og Richard Latham i London. I England ble han særlig fascinert av engelsk korsang. I tillegg til klaviaturmusikk og korsang er nok Rütti mest kjent for sin musikk for messingblåsere.

## Utvalgte verk
* *Captain* (1974), marsj for blåseorkester
* *Franziskus* (1986), for symfoniorkester
* *Sonata da chiesa* (1993), for trompet og orgel
* *Montreux Wind Dances*, pliktnummer EM for brassband 2001
* *Phoenix* (2004/5), for brassband
* *Kontemplation* (2006), for kor

## Referanser


## Eksterne lenker
* ruettimusic.ch Komponistens hjemmeside
Suobbatträsket

**Suobbatträsket**, også kjent som *Suppatsjaure*, er en innsjø sør i Gällivare kommune i Lappland, Sverige. Innsjøen ligger 282 meter over havet. Ved innsjøens nordside ligger Suobbat, et bebyggelse med færre enn 25 innbyggere. Dreneringen av innsjøen går gjennom *Vitåbäcken*, som i sin tur renner ut i Vitån i landskapet Norrbotten.
North Weald

**North Weald** er en flyplass ved Epping i Essex, England. Under andre verdenskrig var den en av de viktigste jagerflybasene rundt London, og den var blant annet base for de norske jagerskvadronene 331 og 332 skvadron.

Flyplassen ble anlagt i 1916 for Royal Flying Corps. Den ble bygget ut i mellomkrigstiden, og den spilte en avgjørende rolle under slaget om Storbritannia og senere i annen verdenskrig. Fra begynnelsen av krigen var det stasjonert dagjageravdelinger med Hawker Hurricane og nattjagerskvadroner med Bristol Blenheim. Fra 1940 ble det også plassert Supermarine Spitfire her.

Den 5. mai 1942 ble den norske 331 (Norwegian) Squadron overført fra Orknøyene til North Weald, og den fikk i juni samme år selskap med 332 (N) Squadron, som var blitt opprettet på Catterick i januar 1942.

I 1958 ble den siste RAF-skvadronen trukket ut fra North Weald, og siden 1979 har den vært sivil flyplass. Flere av de opprinnelige bygningene er fortsatt bevart, og huser en stor samling av veteranfly.
Tjålmiejávrrie

**Tjålmiejávrrie** (umesamisk, tidligere skrevet *Tjålmejaure*) er en innsjø i Arjeplog kommune i Norrbottens län, Sverige.

Innsjøen ligger 744 meter over havet, og er på alle sider omgitt av høye, bratte fjelltopper, Svájppá på 1430 meter i nord, Tjiegá på 1170 meter i nordvest, og Gávastjåhkka på 1029 meter i sørøst. Tjålmiejávrrie har et overflateareal på omtrent 7,5&nbsp;km², og innsjøen ligger like over tregrensen. Innsjøen er delt i omtrent to like store deler, forent med en smal kanal, hvor begge delene har hvert sitt utløp som forenes i Gávasjávrrie, som ligger ligger øst for innsjøen. Tjålmiejávrrie er en del av Umeälvvassdraget, da Gávasjávrrie dreneres via Bádasjuhka ut i Laisälven, som er en sideelv til Vindelälven, som selv er sideelv til Umeälven.

Tjålmiejávrries vann er, til tross for sin grunne dybde, vegetasjonsfattig, noe som skyldes steinbunnen. Innsjøen har omtrent 75 øyer og holmer i varierende størrelser. Beskyttende bukter og de omkringliggende våtmarksområdene har skapt gode betingelser for et rikt fugleliv. Bergand, sjøorre, svartand og havellen er et vanlig syn her, mens siland, temmincksnipe og storlom forekommer som par noe sjeldnere. Av vegetasjon her er det rød jonsokblom, svarttopp, rosenrot og murer, og i den sydlige delen av innsjøen også primula.

Tjålmiejávrrie er et beskyttet våtmarksområde i henhold til Ramsar-konvensjonen.

## Referanser
Porsgrunn Janitsjarorkester

**Porsgrunn Janitsjarorkester** er et janitsjarkorps fra Porsgrunn i Telemark. Janitsjarorkesteret ble stiftet 14. januar 1954.

Korpset har sine røtter tilbake tilbake til 1886 da orkesteret er en sammenslåing av Bymusikken Heimdal og Porsgrunn Ungdomskorps.

Korpset er et amatørkorps og hadde i 2011 37 aktive medlemmer.

Porsgrunn Janitsjarorkester gir konserter stort sett i Porsgrunn, med eller uten gjesteopptredener. Korpset har i en årrekke hatt et samarbeid med Musikkorps Sæby fra Sæby i Danmark. 

## Dirigenter
Dirigenter i Porsgrunn Janisjarorkester

* Hans Tiedemann Johansen 1954–1955
* Bjørn Kittilsen 1955–1958
* Sverre Gunstrøm 1958–1962
* Bjørn Kittilsen 1962–1973
* Per Thorjussen 1973–1975
* Egil A. Gundersen 1975–1980 
* Svein Taalesen 1980–1983
* Aage Korneliussen 1983–1987
* Bjørn Løken 1987–1990
* Egil A. Gundersen 1990–1995
* Ole Andreas Meen 1996–2000
* Torbjørn Waag 2000–2003
* Torbjørn Lønmo 2003
* John Mikal Guldager 2004–2006
* Fredrik Gulbrandsrød 2006–2008
* Geir Sundbø 2008–dd 
 
## Eksterne lenker
* Porsgrunn Janisjarorkester
Vássejávri

**Vássejávri** er en alpin innsjø med beliggenhet mellom Riksgränsen og Vassijaure i Kiruna kommune i Lappland, Sverige. Innsjøen ligger 463 meter over havet, og er 5,3 km lang. Dreneringen av innsjøen går via en elv hvor vannet etterhvert havner i Torneträsk. Vássejávri er vanligvis isfri i midten av juni, og fryser over igjen i oktober eller november. I innsjøen er der sik, røye, ørret, lake og ørekyt.
Vettasjärvi (innsjø)

**Vettasjärvi** er en innsjø i Gällivare kommune i Norrbottens län, Lappland, Sverige. Innsjøen er ca 7 km fra nord til sør, og er ca 1,5 km bred på det bredeste. Langs innsjøen ligger tettstedet Vettasjärvi.
Signs of Fervent Devotion

***Signs of Fervent Devotion*** er et musikkalbum med Rumble in Rhodos, utgitt i 2011.

## Sporliste
# «Celebrate the Abundance»
# «Carve Visage»
# «White Dancing»
# «Effervescent Waves»
# «Bold Not Tragic»
# «Soft Insulated Days»
# «Oasis Inside Out»
# «Ruins»
# «Different Orbits»

## Eksterne lenker
*
Virisen

**Virisen** (sørsamisk: *Vijrisjaevrie*) er en innsjø langs Vapstälven (forløperen til Vefsna, på svensk side av grensen mellom Norge og Sverige), med beliggenhet på grensen mellom kommunene Storuman og Vilhelmina i Västerbottens län, Lappland, Sverige.

Virisen er det største uregulerte ørretvannet i Västerbottens län, og produserer på grunn av størrelsen stor fisk. Det er også egen røyebestand i innsjøen.

Ved Virisens nordbredde er der en bosetning med samme navn, som fikk veiforbindelse først i 1991.

## Referanser




## Eksterne lenker
* Virisens fjällgård
Slaget ved Ösel

**Slaget ved Ösel** fant sted  under den store nordiske krig. Det ble utkjempet nær øyen Saaremaa (Ösel). Slaget ble en seier for den russiske kapteinen Naum Senjavin, som tok tre av fartøyene til svenskene, og bare tapte 18 mann selv. Det var den første russiske seieren til sjøs som ikke omfattet stamping eller bording.

## Involverte skip
### Russland
* *Devonshire* 52
* *Portsmouth* 52
* *Raphail* 52
* *Uriil* 52
* *Varatsjail* 52
* *Hjagudiil* 52
* *Natalia* 18

### Sverige
* *Wachtmeister* 52 – kapret
* *Karlskrona Vapen* 30 – kapret
* *Bernhardus* 10 – kapret

## Kilder
* *Naval Wars in the Baltic 1553-1850* (1910) – R. C. Anderson
* https://web.archive.org/web/20151004003440/http://www.neva.ru/EXPO96/book/chap2-3.html''
Daniel Owen (artist)

**Daniel Owen** (født **Daniel Johansen Elmrhari**, 1999) er en norsk sanger og danser. Han vant *[[Norske Talenter]]* i 2011.

## Singler

**Girl Gone Bad (2015)*
**With You (2015)*
**Devils & Angles (2017)*
**Going Wild (2018)*
**Take a chance on me (2018)*
**Back to where we started (2019)*
**Fine (2019)*
**No plan to this (2020)*
**Psycho (2021)*
**Time (2021)*
**Dance you off (cover) (2021)*
**All of the plans... (2021)*

## Musikkvideoer

**Girl Gone Bad* (2015)
**Take a chance on me (2018)*
**No plan to this (2020)*

## Oppveksten
Daniel er oppvokst på Ellingsrud i bydel Alna i Oslo, hvor han har gått på Ellingsrud skole.

Owen gikk streetdanse linja på Edvard Munch VGS.

## Karriere

### Norske Talenter
I forbindelse med deltakelsen i Norske Talenter fikk Elmrhari mye hjelp av sine forbilder i dansecrewet Quick, vinnerne av *[[Norske Talenter (sesong 2)|Norske Talenters]]* andre sesong i 2009. Gruppen kommer fra Trosterud i Groruddalen, ikke langt unna Daniels hjemsted.

Elmrhari deltok også i *[[Norske Talenter (sesong 3)|Norske Talenter]]* 2010, men kom ikke videre fra dommercampen på Lillestrøm.

I 2018 deltok Daniel Owen i "Århundrets stemme" på TV2. 

I 2021 deltok han med låten "Psycho" i andre delfinale av MGP. I gullduellen måtte Owen se seg slått av artisten Raylee med låten "Hero".

### Starten på hans artistkarriere
Etter seieren i Norske Talenter gikk mye av hans tid ut på å opptre rundt i Norge. Året etter ga han ut sin første coverlåt, hvor han coveret låta «Because Of You» av Ne-Yo. Videoen ble lagt ut på YouTube i oktober 2012.
I januar 2013 ga Elmrhari ut med enda en coverlåt, «Be Alright» av Justin Bieber, som også ble lagt ut på YouTube. Daniel har signert med plateselskapet Universal Music Group og han ga 14. februar 2015 ut debutsingelen «Girl Gone Bad». 6. november 2015 kom han også ut med sin andre låt «With You». Daniel har også debutert med å legge ut dansevideoer på sin Youtube-kanal, og det er nok kanskje derfor folk fikk et blikk på hvem han er.

## Referanser


## Eksterne lenker

*youtube.com
*youtube.com
*facebook.com
*twitter.com
*instagram.com
Lodnemyrklegg

**Lodnemyrklegg** (*Pedicularis hirsuta*) er en flerårig urt i snylterotfamilien. Den er ganske lav, og blir opptil 20&nbsp;cm lang. Den er lett kjennelig på kombinasjonen av nordlig utbredelse, karakteristiske blomster og sagtaggede, spisse bladkanter.

Stilken har hvite hår og bladene er smale. Den blomster tidlig, ofte i juni, og de rosa blomstene sitter i et aks på toppen av stilken. Voksestedene er fuktige og kalkholdige, og den finnes på steinrik tundra, havstrender og elvebredder. Den er en halvparasitt, som suger næring fra røttene til andre planter, ofte *[[Salix]]*-arter.

Utbredelsen er sirkumpolar i de isfrie landområdene i Arktis, men med et gap ved Beringstredet. Arten finnes i det nordøstre Canada, på Grønland, Svalbard, Novaja Semlja, og i nordlige deler av Fennoskandia, europeisk Russland og Sibir. Den er sjelden i Alaska.

I De skandinaviske fjellene opptrer lodnemyrklegg som en nordlig unisentrisk art, og planten påtreffes i fjellet fra polarsirkelen til Vest-Finnmark, inkludert deler av det nordligste Sverige og Finland.

## Referanser




## Eksterne lenker

* 
* Svalbards flora - ''Pedicularis hirsuta'' L.
* Kristins flora — Lodnemyrklegg
Amédée Fournier

**Amédée Fournier** (1912–1992) var en fransk syklist som deltok i de olympiske leker 1932 i Los Angeles.

Fournier fikk en sølvmedalje i banesykling under OL 1932 i Los Angeles. Han var med på det franske laget som kom på andreplass på 4000 meter førfølgelsesritt bak Italia. De andre på laget var René Le Grevès, Henri Mouillefarine og Paul Chocque.

## OL-medaljer
*  1932  Los Angeles - Sølv i sykling, 4000 m forfølgelsesritt, lag  Frankrike

## Referanser


## Eksterne lenker
*
Mysteriet Norge

***Mysteriet Norge*** er et norsk underholdningsprogram med Haddy Njie som ble sendt på NRK-TV i 2011. Konseptet var å diskuterer ulike påstander om nordmenns særtrekk. Are Kalvø og italieneren Pellegrino Riccardi hadde faste innslag . I tillegg var det gjester i hvert program. Programmet gikk på fredagskvelder.

Premieren ble sett av 721 000.

## Om programserien
Haddy Njie diskuterer i serien ulike påstander om nordmenns særtrekk med sine gjester i et studio på toppen av Holmenkollen. Det konkluderes ikke på noen som helst måte, men med utgangspunkt i seg selv prøver man i serien å se på noen fellestrekk for nordmenn – om de finnes.  Innimellom bidrar ymse intervjuobjekter i tillegg til satirikeren Are Kalvø og norsk-italieneren Pellegrino Riccardi med forskjellige betraktninger og problemstillinger. Kalvø satte gjerne tema i en historisk sammenheng, mens  Riccardi gav sitt syn på nordmenn sett opp mot tematikken i programmet.

## Episodene

## Referanser
Rodahal

**Rodahal** er en kultur- og konsertarena i Kerkrade i Nederland. Konsertlokalet har blitt brukt i forbindelse med større musikkarrangementer som europamesterskapet for brassband og *World Music Contest*.

## Eksterne lenker
* rodahal.nl
Vittankijärvi

**Vittankijärvi** er en innsjø knappe tre mil nord for Jukkasjärvi i Kiruna kommune, Norrbottens län i Sverige. Sjøen ligger 438 meter over havet i Torneträsk-Soppero fjällurskogs naturreservat. Sjøen dekker 11,92 km².

Sjøen får tilsig fra elvene Pirttimysjoki og Rienakkajoki, og er kilden til elva Vittangijoki som munner ut i Torneälven ved tettstedet Vittangi.

Ved innsjøen er det en nå forlatt bebyggelse, grunnlagt på 1800-tallet av Fredrik Johansson Pessa fra Tengeliö.

## Referanser
Charles Holland

**Charles Holland** (født 20. september 1908, død 15. desember 1989) var en britisk syklist som deltok i de olympiske leker 1932 i Los Angeles og 1936 i Berlin.
 
Holland vant en olympisk bronsemedalje i banesykling under OL 1932 i Los Angeles. Han var med på det britiske laget som kom på tredjeplass på 4000 meter førfølgelsesritt bak Italia og Frankrike. De andre på laget var Ernest Johnson, William Harvell og Frank Southall.

## OL-medaljer
*  1932  Los Angeles - Bronse i sykling, 4000 m forfølgelsesritt, lag  Storbritannia

## Eksterne lenker
*
Yli Lompolo

**Yli Lompolo** (*Yli Lombolo*) er en grunn innsjø vest for bydelen Lombolo i Kiruna. Innsjøen grenser i sør og sørvest til våtmark, og i nord mot E10.

Yli Lompolo har tilførsel fra Luossajärvi via Luossajoki i nord, og dreneres via Luossajoki til myrsjøen Ala Lompolo i sør. Siden innsjøen er så grunn (gjennomsnittsdybden er ca en meter) er sjøbunnen først og fremst en såkalt erosjon- og transportbunn, og dette innebærer at partikler ikke sedimenterer og blir på bunnen særlig lenge, men drives videre nedstrøms.

Fram til 1954/1955, da et renseverk ble bygd, ble det kommunale avløpsvannet ført ut i innsjøen via Luossajoki. Avløpsvannet var ubehandlet og inneholdt dessuten høye verdier av tungmetaller, spesielt kvikksølv, fra gruvevirksomheten i Kirunavaara ved Luossajärvi. Det er fortsatt høye verdier av kvikksølv i innsjøens sediment.

Begge Lompolo-sjøene er hekkeplasser for et større antall fugler, blant dem horndykker og lappfiskand. Også sangsvane og ender pleier å holde til i vannet.
Primera División 2010–2011

La liga 2010/2011 var den 80. sesongen av den spanske toppdivisjonen. Barcelona var regjerende mester. Real Sociedad, Hércules og Levante var de tre ny opprykkene lagene. Deportivo La Coruña, Hércules, Almería rykket ned i slutten av sesongen. Barcelona ble seriemester 3. gang på rad.
## Tabell

## Toppscorere

### Assist tabell

## Kilder
*  Tabell og resultater på Base de Datos Histórica de Fútbol, besøkt 4. juli 2018
Sporveismuseet i Trondheim

**Sporveismuseet i Trondheim** er et museum i Trondheim som viser historien til byens to sporveisselskaper, Trondheim Sporvei og A/S Graakalbanen. Museets samling består av historiske fotografier og en vognutstilling med 13 motorvogner og 6 tilhengere. Museet åpnet i 1994 og holder til på Munkvoll.

## Eksterne lenker
*
Vojmsjön

**Vojmsjön** (sørsamisk: *Våajmoe*) er en innsjø nord for Vilhelmina i Lappland, Sverige. Sjøen er svært langstrakt og smal; over 50 km lang og bare rundt to km bred. Innsjøen er regulert, og har derfor et varierende overflateareal, fra 63 til 86 km². Vannflaten ligger mellom 410 og 418 meter over havet. Innsjøen er drøyt 130 meter dyp, og har utløp gjennom Vojmån i sørøst.

## Se også
* Liste over innsjøer i Skandinavia

## Referanser
Överst-Juktan

**Överst-Juktan** er en innsjø øverst i Juktån, i Sorsele kommune, Västerbottens län, Sverige. Innsjøen ligger innenfor naturreservatet Vindelfjällen. Sjøen får tilsig vesentlig fra nord og vest, og utløpet er i sørøst-enden ved Viktoriakyrkan. Sjøens overflateareal er 23 km², og største dybde er 51 meter. 

## Bebyggelse ved Överst-Juktan
Det første nybygget ved Överst-Juktan var Åkernäs, som må ha vært satt opp av samen Lars Mårtensson. Sammen med Viktoriakyrkan utgjør Åkernäs Riksintresse för kulturmiljövården. Den øvrige bebyggelsen består av Skirknäs, Holmvik, Ájvák og Slätvik. Kun Åkernäs og Skirknäs har vegforbindelse.

## Fiske
Överst-Juktan er, nest etter Virisen, den største uregulerte innsjøen med røye i Västerbottens län. Det fanges også ørret her.

## Referanser




## Litteratur
Fjordgata (Trondheim)

**Fjordgata** er en gate i Midtbyen i Trondheim som strekker seg fra Kjøpmannsgata til Munkegata. 

I Fjordgata 11 ligger et kontorbygg tegnet av arkitekt Herman Krag og oppført i 1972/1973. Byggherre var firmaet Bachke & Co., som fortsatt har lokaler i bygget. Senere flyttet *Trøndelag senter for samtidskunst (TSSK)* inn i byggets førsteetasje. I TSSKs galleri vises blant annet den årlige Trøndelagsutstillingen.

Fjordgata 25 ble oppført i 1931–1932 og er regnet som Trondheims første eksempel på funksjonalistisk arkitektur. Arkitekt var Maja Melandsø

## Litteratur
*

## Eksterne lenker
* Hjemmesider for firmaet Bachke & Co, som har kontorer i og eier Fjordgata 11. Eiendommen er også avbildet på nettstedet.
* Hjemmesider for Trøndelag senter for samtidskunst, som har lokaler i Fjordgata 11
Fjordgata

**Fjordgata** kan vise til:

* Fjordgata (Andenes)
* Fjordgata (Florø)
* Fjordgata (Harstad)
* Fjordgata (Lillesand)
* Fjordgata (Molde)
* Fjordgata (Orkanger)
* Fjordgata (Porsgrunn)
* Fjordgata (Rørvik)
* Fjordgata (Sandnes)
* Fjordgata (Steinkjer)
* Fjordgata (Trondheim)
* Fjordgata (Ålesund)

## Se også
* Fjordgaten
Codex Vindobonensis Mexicanus I

**Codex Vindobonensis Mexicanus I**, også kjent som *Codex Vindobonensis C* og *Codex Mexicanus I*, er et precolumbiansk håndskrift fra mixteker-kulturen i Mexico, datert til 1300-tallet. Teksten er skrevet med mixkternes logogramskrift, og er en fortelling om «verdens skapelse og de mixtekiske dynastienes opprinnelse», og kan slik sett sammenlignes med mayaenes *[[Popol Vuh]]*. 

Navnet *Codex Vindobonensis* (*Wien-kodeksen*) kommer av manuskriptet eies av Østerrikes nasjonalbibliotek i Wien. 

## Historie
Kodeksen er foldet, og består av 52 sider som måler 26,5 x 22 cm, tilsammen 13,5 meter. Den veier 2,6 kg. 

Det er uklart hvor og når kodeksen ble skrevet, men den ble ført fra Mexico til Europa allerede i 1521. Sannsynligvis har den før dette tilhørt den siste før-spanske mixteker-herskeren Iya Quicuaa. I Europa ble den gitt som gave til keiser Karl V av Det tysk-romerske rike sammen med Codex Zouche-Nuttall. Dens videre proveniens er ikke fullt ut kjent, men skal ha omfattet Portugal, Roma, Weimar og til sist Wien. Dens navn har skiftet med adressene, men *Codex Mexicanus I* har fulgt den lengst.

En rekonstruksjon av teksten er gjort av den nederlandske forskeren  (f 1952) og hans kone , som selv er mixteker.

## Norsk utgave
* Kodeksen er gjengitt i sin helhet i antologien *[[Myter fra Meso-Amerika]]*, 2007.

## Referanser
Friday

**Friday** er et engelsk begrep som betyr fredag.

**Friday** kan også referere til en rekke andre ting:

## Film
* ''Friday'' (1995), amerikansk komedie.
* *[[Fredag den 13de (film)|Friday the 13th]]*, amerikansk grøsser.

## Musikk
* "Friday" (Rebecca Black sang), amerikansk sang.

## Handledag
* Black Friday (shopping), fjerde fredag i november årlig.

## Politikk
* Black Friday, britisk demonstrasjon.

## Referanser
Drøfting av korn

__NOTOC__

**Drøfting av korn** er rensing av korn, hvor en skiller agner (støtteblad) og støv fra kornet.

## Drøfting
Før drøftemaskinen og skurtreskeren kom, ble korn drøftet for håndkraft. Etter at kornet var tresket, ble kornet med agnene tømt oppi et trau. Kornet ble deretter drøftet ved at man holdt trauet med begge hender, hvor en så kaster kornet og agnene opp i luften, slik at kornet (som er tyngst) faller tilbake i drøftingen, mens agner og støv blåser bort med vinden. 
En annen metode som ble brukt var å sålde (sile) kornet. Man hadde da kornet i et såld, som man ristet, og de små partiklene falt dermed igjennom hullene i såldet.

## Drøftetrau
I Norge ble kornet drøftet i en drøfting eller drøftetrau. Dette er et båtformet trau i tre med håndtak i hver ende. I Mellom-Europa ble kornet drøftet på store, flate eller spadeformede kurver eller brett i flettverk. Illustrasjoner fra blant annet det gamle Egypt viser at det der ble brukt skovler (brede spadeformede redskaper) for å kaste kornet opp i luften over til neste kornhaug.

## I overført betydning
Aktiviteten er opphav til både uttrykket å «drøfte», og «å skille klinten fra hveten», som i utgangspuntet har sammenfallende betydning.

## Referanser

 
## Eksterne lenker
* 
*
Surfin’ USA (sang)

**«Surfin' U.S.A.»** er en sang skrevet av Brian Wilson med melodi av Chuck Berry fra hans «Sweet Little Sixteen». «Surfin' USA» ble innspilt av The Beach Boys og utgitt som singel 4. mars 1963. Sangen er spor nummer en på albumet *[[Surfin' USA]]* fra 1963, og har Mike Love som hovedvokalist. 

Singelen kom på 3.-plass på Billboard Hot 100 i USA i 1963, og på 36.-plass da den ble utgitt igjen i 1974.

## Bakgrunn
Ifølge Brian Wilson kom inspirasjonen fra forskjellige artister som blant andre Chubby Checker og Chuck Berry. Wilson var på dette tidspunktet kjæreste med Judy Bowles, og hennes lillebror Jimmy var en ivrig surfer. Wilson ønsket å skrive en sang der alle store surfesteder ble nevnt, på samme måte som flere steder i USA blir nevnt på Chubby Checkers sang «Twistin' USA». Jimmy Bowles laget en liste, og Wilson skrev en tekst med en melodi basert på Chuck Berrys «Sweet Little Sixteen». 

Da sangen ble utgitt i 1963 var Brian Wilson kreditert som eneste låtskriver. Da singelen ble en hit, kom Chuck Berry på banen og mente at melodien var en ren kopi av «Sweet Little Sixteen». Ifølge Wilson selv er det flere musikkologer som ikke er enige i dette. Brian Wilsons far og The Beach Boys' manager, Murry Wilson, ga senere alle opphavsrettighetene til Berry uten at sønnen visste om dette.

Sangen ble spilt inn av tenåringsidolet Leif Garrett i 1977, og hans versjon kom på Topp 20 i USA. Sangen er også med i filmen *Teen Wolf* med Michael J. Fox fra 1985.

**Surfesteder som nevnes i sangen**
*«Del Mar» – San Diego County i California
*«Ventura County Line» – Ventura County i California
*«Santa Cruz» – Santa Cruz County i California
*«Trestles» – San Onofre State Park i San Diego County i California
*«Australia's Narrabeen» – Narrabeen i New South Wales
*«Manhattan» – Manhattan Beach i Los Angeles County i California
*«Doheny» – Doheny State Beach ved Dana Point i Orange County i California
*«Haggerty's» – Haggerty's i Torrance i Los Angeles County i California
*«Swami's» – Swami's Beach i Encinitas i San Diego County i California
*«Pacific Palisades» – Pacific Palisades i Los Angeles County i California
*«San Onofre» – San Onofre State Park i San Diego County i California
*«Sunset» – Sunset Beach i Oahu på Hawaii, eller Sunset Beach i Orange County i California
*«Redondo Beach» – Redondo Beach i Los Angeles County i California
*«LA» – Los Angeles i Los Angeles County i California
*«La Jolla» – La Jolla i San Diego County i California
*«Waimea Bay» – Waimea Bay på Hawaii

## Personell
*Brian Wilson – bass, orgel, vokal
*Mike Love – hovedvokal
*David Marks – gitar
*Carl Wilson – gitar, vokal
*Dennis Wilson – vokal, trommer
*Frank DeVito – trommer

## Referanser
Martiniplaza

**Martiniplaza** er en kultur-, konsert- og sportsarena i Groningen, Nederland. Komplekset ble oppført i 1969, men har senere blitt renovert og ombygd flere ganger. Publikumskapasiteten varierer med type arrangement, men er på om lag 3 000.

## Referanser


## Eksterne lenker
*
Kill Kill Kill

***Kill Kill Kill*** er et samlealbum med den norske avant-garde/industrimusikk-artisten Tore «NXP» Stemland, utgitt i 2007.

Albumet inneholder låter fra hele NXPs solokarriere samt en låt – «Even More Zombie Gossip» – eksklusivt kun for denne utgivelsen, og en låt – «Your Soul Is Ill» – som var planlagt for utgivelse på plate året etter. Plata er gitt ut på Requiem Productions.

## Sporliste

# «1 del 4» – fra *Café Muzak* (kassett i opplag på 20 eks, Requiem Records 1984)
# «1 del 8 En dag skal jeg skyte deg» – fra *Café Muzak* (kassett i opplag på 20 eks, Requiem Records 1984)
# «Conversation Rapsody» – fra *The Fine Art Of Doing Nothing* (kassett, Requiem Records 1985)
# «Mozambique d'Afrique» – fra *The Fine Art Of Doing Nothing* (kassett, Requiem Records 1985)
# «Excerpt from D PR B» – fra *D PR B* (kassett, Requiem Records 1985)
# «Excerpt from D PR B» – fra *D PR B* (kassett, Requiem Records 1985)
# «LR 44 (Live på I.C., 1-7-85)» – fra *Mekanikk* (kassett, Requiem Records 1986)
# «Another World» (Second Mix) – fra *Mekanikk* (kassett, Requiem Records 1986)
# «Your Father Is Dead.......» – fra *Mekanikk* (kassett, Requiem Records 1986)
# «Untitled Extract Remix» – fra *NXP* (kassett i opplag på 10 eks, Requiem Records 1986)
# «1 minutt #1» – fra miksen *Here_Be_Monsters_Aloof_Traipse* (mp3-album 2006)
# «Igor» – fra *It Is From Zero, In Zero, That The True Movement Of Being Begins* (CD, Go To Gate Records 2007)
# «Machining» – fra *It Is From Zero, In Zero, That The True Movement Of Being Begins* (CD, Go To Gate Records 2007)
# «Corporate Propaganda» – fra *Ambolt EP* (mp3-EP, Ambolthue Records 2007)
# «Et utvalg av bevegelser» med Lasse Marhaug – fra *Et Utvalg Av Bevegelser* (CD, Requiem Records 2008)
# «Even More Zombie Gossip» – tidligere uutgitt
# «Your Soul Is Ill» – planlagt for CD 2008

## Referanser
Mekanikk (album)

***Mekanikk*** er et musikkalbum med NXP, utgitt i .

## Sporliste
# «LR 44» (Live på I.C., 1/7-85)
# «T.E.A.W.Z.V.»
# «2/2/1 (Part One)» 
# «Faustrecht»
# «USA»
# «Noice and Rythm (Music for the Chosen One's)»
# «2/2/1 (Second Part)»
# «A Miniature (Just for You)»
# «LOOK!!! Nancy Is Scratching.....(1&2)»
# «Berøvelse og distansering»
# «Electric»
# «UPAS»
# «Another World» (Second Mix)
# «Constructions»
# «No Space Left For Me?»
# «Elektro-encefalografi»
# «Etrusca Disciplina»
# «Deutsch Mess»
# «Your Father Is Dead»
# «..............I Don't»

## Referanser


## Eksterne lenker
*
Laitaure

**Laitaure** (lulesamisk: *Lájtávrre*) er en innsjø 498 meter over havet i Jokkmokk kommune i Lappland, Sverige. Sjøen ligger like øst for nasjonalparken Sarek, og grenser til denne i sørvest. I sør grenser sjøen til en del av Ultevis fjällurskogs naturreservat.

Sjøens hovedtilførsel er elva Ráhpaädno, som danner et stort elvedelta i sjøens vestende. Sjøen er også meget grunn med middeldybde på bare 1,6 meter, og største dyp 2,5 meter.

Sommerstid er det båtskyss over Laiture.

## Referanser